Jenèz 20 Labib sou Entènèt | Tradiksyon monn nouvo a
Jenèz 20​:​1-18
Sara delivre anba men Abimelèk (1-18)
20 Twouve, Abraram te kite zòn nan+ l al Negèb e li t al abite ant Kadès+ ak Chou+. Pandan Abraram te abite Gera+, 2 li te konn ap di konsènan Sara, madanm li: “Li se sè m+.” Se sa k fè Abimelèk, wa Gera a, te voye pran Sara mennen ba li+. 3 Annapre, Bondye te vin pale ak Abimelèk nan yon rèv nan nuit, li te di l: “Ou se yon moun ki deja mouri akoz dam ou pran an+, piske li marye e li pou yon lòt gason+.” 4 Men, Abimelèk pa t manyen Sara. Se sa k fè li di: “Jewova, èske w ap touye yon nasyon ki vrèman inosan? 5 Èske se pa Abraram ki te di m se sè l li ye? Epitou, èske Sara pa t di se frè l li ye? Mwen pa t fè sa nan move entansyon e m pa konnen mwen te fè anyen ki mal.” 6 Epi, vrè Dye a di l nan rèv la: “Mwen konnen se pa nan move entansyon ou te fè sa, se sa k fè mwen te anpeche w peche kont mwen. Se rezon sa a ki fè mwen pa t kite w manyen l. 7 Kounye a, voye madanm mesye a tounen al jwenn li. Piske se yon pwofèt li ye+, l ap priye pou ou+ pou w pa mouri. Si w pa voye l tounen, ou mèt konnen wè pa wè w ap mouri, ou menm ak tout moun lakay ou.” 8 Abimelèk te leve granmmaten, li rele tout sèvitè l yo, li rakonte yo tout bagay sa yo e yo te vin pè anpil. 9 Apre sa, Abimelèk rele Abraram, li di l: “Sa w fè nou la a? Ki mal mwen fè w ki fè w rale gwosè peche sa a vin sou mwen ak sou wayòm mwen an? Sa w fè m nan pa bon.” 10 Epi, Abimelèk di Abraram: “Ki entansyon w te genyen lè w te fè sa a+?” 11 Abraram reponn li: “Se paske m te di nan kè m: ‘Siman moun yo nan zòn nan pa gen lakrentif pou Bondye e yo pral touye m akoz madanm mwen+.’ 12 Epitou, se sè m li ye vre, li se pitit papa m, men li pa pitit manman m, e li vin madanm mwen+. 13 Se sa k fè lè Bondye te fè m kite lakay papa m+, mwen te di l: ‘Men ki jan w ap montre ou renmen m*: tout kote nou ale, ou mèt di: “Se frè m li ye+.”’” 14 Apre sa, Abimelèk bay Abraram mouton ak bèf, sèvitè ak sèvant e li remèt li Sara, madanm li. 15 Epi, Abimelèk di Abraram: “Peyi m nan nan men w. Abite kote w vle.” 16 Ansuit, li di Sara: “Gade! Mwen bay frè w la+ 1 000 pyès monnen ann ajan. Se yon prèv ki montre ou inosan nan je tout moun ki avè w yo, e devan tout moun, ou san repwòch.” 17 Abraram te pran sipliye vrè Dye a, e Bondye te geri Abimelèk ak madanm li, ak tout sèvant li yo, epi yo te vin fè pitit. 18 Paske, Jewova te fè tout fi lakay Abimelèk pa ka fè pitit akoz Sara, madanm Abraram+.
^ Oswa: “ou gen yon lanmou ki fidèl pou mwen”.